Deputații din Comisia Juridică au respins proiectul de lege privind parteneriatul civil

Deputații din Comisia Juridică au motivat faptul că nimeni nu îi obligă pe parlamentarii români să accepte proiectul legislativ privind parteneriatul civil, chiar dacă el nu se referă doar la acceptarea uniunilor între persoane de același sex.

„A fost o mascaradă”, a spus la finalul ședinței Comisiei Juridice reprezentantul Asociației „Accept”, asociație nonguvernamentală care apără drepturile LGBT – lesbiene, gay, bisexuali, persoane transgender.

„Cetățenii își doresc ca și România să se înscrie în standardele europene cu privire la respectarea drepturilor civile. Din păcate și astăzi, în Comisia Juridică am văzut discursuri extreme de tradiționaliste, conservatoire care sugerează că toți trebuie să fim la fel și cei diferiți nu trebuie să aibă drepturi. Eu am un sentiment inconfortabil, dar este o unanimitate toxică, nedemocratică”, i-a criticat la pe deputați și Remus Cernea, deputat independent care a promovat această lege.

El a spus că deputații au spus că există o familie tradițională și doar aceea are dreptul să existe în România.

„Există cupluri care trăiesc, se iubesc, care se căsătoresc și uneori nu fac copii. Nu sunt cu mai puțin legitime aceste cupluri. În mod fals s-a spus că există reglementări care să acopere problematic ape care o conține proiectul de lege. Nu văd de ce atâta opoziție în stil conservator, religios împotriva proiectului. Au fost pseudo-argumente, nimic serios, valid și orice ați auzit în această comisie astăzi ar fi ridicol dacă ar fi pronunțat în Parlamentele țărilor care au legiferat în acest domeniu”, a subliniat Cernea.

Potrivit lui Cernea există 800.000 de persoane care trăiesc într-un cuplu fără să fie căsătoriți, iar mulți sunt heterosexuali.

„Nu ne-am ascuns după deget, da este o instituție care vizează atât cuplurile heterosexuale cât și cele formate din persoanae de același sex în afara căsătoriei. Parlamentul se face că ignoră realitatea acestor oameni, atât cuplurile heterosexuale și gay, ei trebuie să se bucure de tratament egal în fața legii”, a declarat reprezentatul Asociației Accept.

